Сањао
Владимир Васић 

Сањао...

Из пехара злаћаног 
Пијем вино хлађано, 
Пијем, па ми загрејало 
Младо срце млађано.

А то вино црвено 
Завело ме, занело, — 
Занело ме, сањао 
Што ми срце волело.

Крв и бојак сањао — 
О, да лепа сана! 
Па харчио и пио 
Све до бела дана!

У Берлину

Напомена 

Објављено у часопису "Даница", 1862, стр. 229.

Извори 

 Владимир Васић: Целокупна дела, Библиотека српских писаца, Издавачко предузеће " Народна просвета, Београд, страна 52-53.

Владимир Васић